**Abdelaziz Buteflika** (arap. ; Ujda, 2. mart 1937 - 17. septembar 2021) alžirski je političar, koji je služio kao predsednik Alžira od 27. aprila 1999. do 2. aprila 2019.

Biografija
----------

Buteflika je živeo i studirao u gradu Alžiru do 1956. kada se pridružio Frontu nacionalnog oslobođenja Alžira (). Tamo je postao jedan od najbližih saradnika Huari Bumedijena. 

Posle ostvarenja nezavisnosti Alžira 1962. Buteflika je postao ministar omladine i sporta, a od 1963. je bio ministar spoljnih poslova Alžira. Na ovoj funkciji je ostao do smrti predsednika Huari Bumedijena 1978. Kasnije je njegov politički uticaj opao, a potpuno se povukao iz politike tokom nemirnih 1990ih. Proveo je 6 godina u inostranstvu. Godine 1999, uz podršku vojske, Buteflika se kandidovao na predsedničkim izborima. Pobedio je sa 74% glasova iako su njegovi oponenti tvrdili da su izbori bili nepošteni. Vlast je potvrdio na referendumu u kome je osvojio 81% glasova. 

U prvom mandatu vodio je politiku nacionalnog pomirenja, postigao je privredni rast od 5% godišnje i povratio važnu ulogu Alžira u afričkoj politici. 

Na novim predsedničkim izborima, održanim 8. aprila 2004, sakupio je 85% glasova. Posmatrači OEBSa su ove izbore ocenili kao poštene. Za svoj drugi mandat Buteflika je planirao ambiciozan program izgradnje stanova, komunikacija i industrije u Alžiru. Spoljna politika Alžira se oslanja na saradnju sa zemljama Afrike, Kinom, Rusijom, i na dobre ekonomske odnose sa EU i SAD. Odnosi sa Marokom su ostali zategnuti tokom oba mandata. 

Abdelaziz Buteflika je 12. februara 2009. najavio da će se kandidovati za treći mandat na položaju predsednika. Dana 10. aprila 2009, bio je proglašen za pobednika na predsedničkim izborima, osvojivši 90.24 % biračkih glasova. Tako je osvojio treći petogodišnji mandat na funkciji predsednika Alžira. 

Godine 2014. je osvojio četvrti petogodišnji mandat. Od 2017. se zbog bolesti sve ređe pojavljivao u javnosti. Najave da će se kandiovati za peti mandat su u februaru 2019. izazvale masovne demonstracije, te je 11. marta 2019. objavio kako se neće kandidovati. Ta objava nije dovela do smirivanja demonstracije te je pod pritiskom vojske 2. aprila podneo ostavku.

Izvori
------

***Abdelaziz Bouteflika*** na Wikimedijinoj ostavi

1. ↑  "Bouteflika seeks third term in office", Reuters (*IOL*), 12. 2. 2009.
2. ↑  Bouteflika wins third term as Algerian president Arhivirano 2013-02-02 na Wayback Machine-u – reuters, 10 4. 2009.

Spoljašnje veze
---------------

| * p
* r
* u
Predsjednici Alžira |
| --- |
| 
* Ahmed ben Bela
* Huari Bumedijen†
* Raba Bitat\*
* Šadli Bendžedid
* Mohamed Budjaf
* Ali Kafi
* Lijamin Zerual
* Abdelaziz Buteflika
* Abdelkalder Bensalah \*

 | Standarta predsednika Alžira |
| † vojska • \* vršilac dužnosti |

| * p
* r
* u
Čelnici Organizacije afričkog jedinstva i Afričke unije |
| --- |
| Organizacija afričkog jedinstva (1963–2002)(*popis*) | 
* Selassie
* Nasser
* Nkrumah
* Ankrah
* Selassie
* Mobutu
* Boumédiène
* Ahidjo
* Kaunda
* Daddah
* Hasan II
* Gowon
* Barre
* Amin
* Ramgoolam
* Bongo
* Nimeiri
* Tolbert
* Senghor
* Stevens
* Moi
* Mengistu
* Nyerere
* Diouf
* Nguesso
* Kaunda
* Traoré
* Mubarak
* Museveni
* Babangida
* Diouf
* Mubarak
* Ben Ali
* Meles
* Biya
* Mugabe
* Compaoré
* Bouteflika
* Eyadéma
* Chiluba
* Mwanawasa

 |
| Afrička unija (2002–*danas*)(*popis*) | 
* Mbeki
* Chissano
* Obasanjo
* Nguesso
* Kufuor
* Kikwete
* Gadafi
* Mutharika
* Nguema
* Boni Yayi
* Hailemariam
* Abdel Aziz
* Mugabe
* Déby
* Condé
* Kagame
* Sisi
* Ramaphosa
* Tshisekedi

 |